Regering gereed om Marikana-eise te betaal | Maroela Media
Regering gereed om Marikana-eise te betaal
Die presidensie het Sondag gesê die regering is gereed om vergoeding aan die slagoffers van die geweld in Augustus 2012, by die Lonmin-platinummyn in Marikana naby Rustenburg in Noordwes, te betaal.
Die vergoeding is een van die aspekte wat die presidensie in 'n verklaring bekendgemaak het oor sy vordering met die implementering van die regstellende stappe, soos vervat in die verslag van die Farlam-kommissie van ondersoek, wat aangestel is om die gebeure by Marikana te ondersoek.
Mynwerkers het in Augustus 2012 by Lonmin se Marikana-myn met 'n staking begin en 'n salaris van R12 500 per maand geëis. Die staking het gewelddadig geraak en 34 mynwerkers is tydens konfrontasie met die polisie doodgeskiet. Tien ander mense, insluitend twee polisiebeamptes en twee Lonmin-veiligheidswagte, is in die voorafgaande dae doodgemaak.
"Die SAPD het sy regspanne opdrag gegee om betalingsaanbiedinge te maak vir al die eise waar die berekening voltooi is en wat nie deel vorm van 'n strafregtelike ondersoek nie. Hierdie eise sluit grootliks eise vir verlies aan inkomste ten gunste van die oorledenes se families in, asook die 275 eise vir onwettige inhegtenisneming en aanhouding, wat afgehandel is en gereed is vir skikking. Slegs een van hierdie eisers het nog hangende aanklagte teen hom en daar word nog op die uitslag gewag," het die presidensie gesê.
Die presidensie het genoem een regsaksie vir persoonlike beseringseise, met betrekking tot 275 individue en 81 aparte persoonlike beseringseise, is ontvang. "Hierdie eise word vertraag, aangesien die eisers se prokureur steeds oorweeg of daar op een stel mediese kenners ooreengekom moet word wat die proses en die kosteberekening sal vergemaklik," het die verklaring gesê.
Die presidensie het gesê die Noordwes-regering het reeds in Junie 2014 R460 miljoen beskikbaar gestel vir behuisingsprojekte in die Marikana-gebied in 'n poging om langtermyn stabiliteit in die land se mynbedryf te bewerkstellig.
'Kitsbankrowers' dood ná skietgeveg met polisie
Is dit waar dat meeste mense by die hele ramp nie eers vir die myn gewerk het nie en maar net daar was vir die sensasie ?
Verstaan kol kol
Met wie se geld !!!!!!. Lekker jy val die polisie aan met kieries, gewere en pangas en dan word jy vergoed. Ek is beslis by die volgende strike.
En nou moet onse belastingbetalende wetsgehoorsame landsburger se geld aan kriminele se families betaal word terwyl onse infra-struktuur, onderwys, basiese dienste en regs- en wetstoepassing uit mekaar val as gevolg van 'n tekort aan fondse! Skokkend! Waar gaan dit eindig? Gaan die skurk wat my probeer roof en tweede kom se familie nou by my kom geld vra oorlat ek hulle krimineel van die voet gemaak het. Belaglik man!
Wat van die sekuriteitswagte en polisieman wat wreedaardig vermoor is voor die aanloop vd strike? ! Politiekery dis al wat die is en dan moet die belastingbetaler opdok!